#### referat fra styremøte i Gauldalsregionen

**Tid :** **Fredag 11. desember 2015 kl. 10.00 - 14.00**

**Sted :** **Rennebu - kommunehuset på Berkåk**

* Til stede: Reidun Joten, Lill H. Bøe, Dordi Aalbu, Bodil B. Alsvik og Nina Rise Oddan.
* Godkjenning av møteinnkalling og saksliste. Ingen merknader, godkjent.

* Godkjenning av referat fra styremøte 04.11.15. Ingen merknader, godkjent.

**Saksliste**

**39/15 Organisering av regionarbeidet.**

* **Info om saken:**

Konklusjon på styremøte 04.11.15: Alle seks kommuner ønsker å fortsette et regionsamarbeid.

Organisering:

* Et styre som består av en representant fra hver kommune. Møtet er omforent med at det ikke er behov for mer spesifikk barnehagekompetanse inn i styret. Styret fortsetter med å ”konkludere”, fatter ikke ”vedtak” som binder opp kommunene. Med to arbeidsgrupper kan styret arbeide mer overordnet enn tidligere.
* Det etableres to arbeidsgrupper under styret, en for barnehage og en for skole. Det velges en representant fra hver kommune i hver av arbeidsgruppene, dvs seks deltakere i hver arbeidsgruppe. Kommunene velger selv representanter, fortrinnsvis barnehagerådgivere og skolerådgivere. Arbeidsgruppene skal være i drift f.o.m. 1. januar 2016.
* En regionkonsulent som har den samlede ressursen jobber etter oppdrag fra styret og er sekretær for regionstyret. Regionkonsulenten drifter de to arbeidsgruppene. Størrelsen på regionkonsulentstillingen videreføres med 50%, og Nina fortsetter som vikar inntil videre. Det arbeides videre med regionkonsulentstillingen i styret i løpet av våren 2016. Det er ønskelig at regionkonsulent har en rolle i oppvekstområdet i en av kommunene i regionen.

**Det er et behov for oversikt over organisering og mandat for de ulike rollene. Dersom tid før neste møte, lager regionkonsulent et utkast til et forslag på mandat og organisering. Hvis ikke, settes det av tid til å arbeide med dette i neste styremøte**. Regionkonsulent har ikke hatt mulighet til å arbeide med dette, og det settes derfor av tid for dette i møtet.

* **Arbeid med mandat og oversikt over organisering**

Arbeidsgruppene skal arbeide på oppdrag fra styret. Hver enkelt kommune utarbeider forslag fra kommunene på mandat og rolleavklaring på de tre ulike grupperingene (styret, arbeidsgruppe barnehage og arbeidsgruppe skole). Forslag sendes pr. mail til regionkonsulent innen 15. januar. Lill og Nina lager et utkast med bakgrunn i disse forslagene. Tas opp igjen på neste styremøte.

**40/15 Barnehagebasert kompetanseutvikling – forslag på periodeplan.**

* **Info om saken:**

Styret konkluderte i møte 04.11.15 med følgende: *”Styret ønsker at arbeidsgruppa for barnehage utarbeider en aktivitetsplan/periodeplan for fire år som angir omfang, tidsperspektiv, innhold og økonomi – med tanke på en helhetlig disponering av midlene. Ny arbeidsgruppe barnehage er med i utviklingen av denne planen. Rennebu kommune må avvente oppstart til aktivitetsplan/periodeplan for hele gauldalsregionen er klar. Regionkonsulent kaller inn til møte med ny arbeidsgruppe så snart som mulig for å se helhetlig disponering av midlene før vedtak av budsjett for 2016”.* 08.11.15 blir møte med kommunene og DMMH gjennomført, og grunnlaget for en periodeplan blir lagt. Arbeidsgruppe barnehage (gammel gruppe) har møte 09.11.15 hvor forslag til periodeplan sluttføres. Forslag på periodeplan blir lagt fram i møtet.

* **Status fra fungerende regionkonsulent fra møtene 08.12.15 og 09.12.15**
* **Drøfting**
* **Konklusjon:** Studietur til Lillehammer kan være aktuell for styret og arbeidsgruppe skole også. Styret slutter opp om planen. Midler til barnehagebasert kompetanseutvikling til hver enkelt kommune for 2016 tildeles jfr. ”Plan for kompetansetiltak barnehage 2016-2017” – se vedlegg. Tildeling av midler for 2017 må avklares i forbindelse med budsjettbehandlingen for 2017.

**41/15 Oppdatert aktivitetsplan høst 2015/vår 2016**

* **Info om saken:** Saken ble satt opp på møte 03.09.15, men ble utsatt da aktivitetsplan ikke var ferdigstilt. Forslag på aktivitetsplan for høst 2015/vår 2016 pr. 01.12.15 er vedlagt.
* **Presentasjon v/ fungerende regionkonsulent**
* **Konklusjon**: Aktivitetsplanen ble gjennomgått og legges til grunn for aktiviteter våren 2016.

**42/15 Budsjett for 2016**

* **Info om saken:** Forslag fra fungerende regionkonsulent blir lagt fram i møtet.
* **Drøfting**
* **Konklusjon.** Styret vedtar framlagt budsjettet for 2016 med de justeringer som ble gjort under møtet. Budsjett for 2017 planlegges behandlet i styremøte i september 2016. Vedtatt budsjett er vedlagt.

**43/15 Referat fra møte med de andre regionene samt FMST 10.11.15**

* **Info om saken:** Se vedlagte referat fra møtet.
* Bodil og Nina refererte fra møtet.

**44/15 Kompetanse for kvalitet – strategi for videreutdanning for lærere og skoleledere frem**

**mot 2025**

* **Info om saken:** I september 2015 ble ny strategi for videreutdanning for lærere og skoleledere ”Kompetanse for kvalitet” undertegnet. Satsingen på videreutdanning vil bli videreført på et høyt nivå i årene som kommer, for at skoleeiere skal ha mulighet til å oppfylle de nye kompetansekravene til undervisning i løpet av en tiårsperiode. Lærere som ønsker videreutdanning i fagene som omfattes av kompetansekravene, vil bli prioritert i søknadsbehandlingen. Kompetansekrav barnetrinn: Lærere som skal undervise i engelsk, matematikk, norsk, norsk tegnspråk og samisk, må ha minst 30 studiepoeng i faget. Lærere som skal undervise på ungdomstrinnet i de samme fagene, må ha minst 60 studiepoeng. Skoleeier har ansvaret for at kompetansekravene er oppfylt. Stortinget har vedtatt at kravene på lengre sikt skal gjøres gjeldende også for lærere som er utdannet før 1. januar 2014. To typer finansiering: vikarordning og stipendordning – se punkt 5 i vedlagte strategi ”Kompetanse for kvalitet”. Skoleeiere må kartlegge behov for videreutdanning på den enkelte skole og samarbeide med arbeidstakerne om langsiktige planer for kompetanseutvikling, inkludert hvordan de nye kompetansekravene skal oppfylles innen 2025. Se for øvrig ”Aktørenes roller og ansvar” s. 10 og 11 i strategien ang. kommunen sitt ansvar.
* **Drøfting**
* **Konklusjon**. Arbeidsgruppe skole kan utveksle erfaringer/tanker om hvordan det arbeides med strategien i kommunene. Det er den enkelte kommune sitt eget ansvar å kartlegge behov og utarbeide plan for kompetanseutvikling. Til info: KS har sendt ut debatthefte til kommunene.

**45/15 Møteplan våren 2016**

* **Info om saken:**

Tidligere bestemt at første møtet i 2016 avholdes 14.01.16 på Melhus.

* **Fastsettelse av møteplan våren 2016**.

Møtet tidligere bestemt til 14.januar utsettes til 16. mars på Melhus.

26. mai på Røros. Saker som kommer underveis kan behandles pr. mail.

**46/15 Eventuelt**

Johan Jensen deltok på lunsjen og fikk overrakt en gave for godt samarbeid.

Berkåk 11.12.15

Nina Rise Oddan

Fungerende regionkonsulent Gauldalsregionen

*Kopi: Lasse Arntsen, Margrete Taule, Gunn I. Løvseth, Anne Kirsti Welde, Gunn Bergmann, Ingrid Sjoner, Ingeborg Sætrom, Marte G. Schrøder, Heidi Simensen, Torill Grøtte, Eva Brynhildsvold, Ester Huus, Randi Aasen.*